《操 题王彦龙藏三茅郎元隐墨兰》
元代·成廷圭

登勾曲兮常良，揽薜带兮筠裳。絷白驹兮空谷，葆九凤兮扶桑。

汎光风兮既零雨，水浅浅兮石楚楚。望夫君兮不来，怅清风兮日将暮。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。